Nafarroako Parlamentuko Eskubide Sozialetako Batzordeak, 2017ko abenduaren 20an egindako bileran, honako erabaki hau onetsi zuen: “Erabakia. Horren bidez, Espainiako Gobernua premiatzen da Venezuelako Gobernuaren aurrean bitartekari-lana egitera, hark Espainian eta Nafarroan bizi diren egoiliarrei ordain diezazkien zor zaizkien 2016ko eta 2017ko pentsio eta erretiroak; prozedura bat ezar dezan pentsio eta erretiro horiek onuradunei erregulartasunez ordainduko zaizkiela bermatuko duena; eta, egoera normaltzen den bitartean, Espainiako gizarte-babeseko sisteman pertsona horiei erabateko sarbidea eman dakien”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Espainiako Gobernua premiatzen du:

1. Venezuelako Gobernuaren aurrean bitartekari-lana egin dezan, epe laburrean konponbide bat lortze aldera Nafarroan eta Espainian bizi diren egoiliarren alde sortutako pentsio eta erretiroen ez-ordaintzeari dagokionez, halako moduz non ahalbidetuko baita haiei zor zaizkien 2016ko eta 2017ko zenbatekoak ordaintzea eta prozedura bat ezartzea, bermatzekoa pentsio eta erretiro horiek onuradunei erregulartasunez ordainduko zaizkiela.

2. Neurriak har ditzan, egoera normaltzen den bitartean pertsona horiek Espainiako gizarte-babeseko sisteman erabateko sarbidea izatea ahalbidetzekoak; bereziki, pobrezian eta/edo gizarte bazterketako arriskuan daudenei dagokienez”.

Iruñean, 2018ko urtarrilaren 8an

Lehendakaria: Ainhoa Aznárez Igarza